**Konačni prijedlog Predlagač: Gradonačelnik**

 Na temelju članka 49. stavka 1. točke 27. Statuta Grada Korčule članka i članka 62. Poslovnika Gradskog vijeća Grada Korčule („Službeni glasnik Grada Korčule“, broj 7/09, 8/11, 3/13, 4/13-pročišćen tekst i 1/16), a u svezi s člankom 16. stavkom 13. Pravilnika o provedbi Mjere 07 „temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2010. („Narodne novine“, broj 71/16) i Natječaja za provedbu podmjere 7.2. „Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije-provedba tipa operacije 7.2.2. „Ulaganja u građenje nerazvrstanih cesta“ („Narodne novine“, broj 100/16), Gradsko vijeće je na \_\_\_ sjednici održanoj dana

\_\_\_\_\_\_\_\_\_\_\_\_\_\_\_\_\_2016. godine donijelo

**O D L U K U**

**o davanju suglasnosti za provedbu projekta „Rekonstrukcija ulice Šetalište Tina Ujevića“**

Članak 1.

 Daje se suglasnost da Grad Korčula pristupi ulaganju u rekonstrukciju ulice Šetalište Tina Ujevića u Korčuli, na način opisan u Prilogu: „Opis projekta/operacija - Rekonstrukcija ulice Šetalište Tina Ujevića“ koji je sastavni dio ove Odluke.

Članak 2.

 Ovlašćuje se gradonačelnik da poduzme sve potrebite radnje za provedbu ove Odluke.

Članak 3.

 Stupanjem na snagu ove Odluke prestaje važiti Suglasnost za provedbu projekta „Rekonstrukcija Šetališta Tina Ujevića“ od 22. prosinca 2015. godine, KLASA: 306-02/15-01/02, URBROJ: 2138/01-01-15-2 („Službeni glasnik Grada Korčule“, broj 11/15).

Članak 4.

 Ova Odluka stupa na snagu prvi dan od dana njezine objave u „Službenom glasniku Grada Korčule“.

KLASA:\_\_\_\_\_\_\_\_\_\_\_\_\_\_\_\_

URBROJ:\_\_\_\_\_\_\_\_\_\_\_\_\_\_\_

Korčula,\_\_\_\_\_\_\_\_\_\_\_\_\_\_\_\_\_

 PREDSJEDNIK

 GRADSKOG VIJEĆA

Obrazloženje

Suglasnost za provedbu projekta „Rekonstrukcija Šetališta Tina Ujevića“ od 22. 12. 2015. dana je u svezi s člankom 18. Pravilnika o provedbi mjere 07 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. - 2020. ("Narodnenovine", broj 22/15)kao obavezni dokument zahtjeva za potporu iz očekivanoga natječaja za provedbu podmjere 7.2. "Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije" – provedba tipa operacije 7.2.2. "Ulaganja u građenje nerazvrstanih cesta".

Očekivani natječaj temeljem Pravilnika o provedbi mjere 07 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. - 2020. ("Narodne novine", broj 22/15)nikada nije objavljen.

Nakon donošenja novog Zakona o poljoprivredi (»Narodne novine«, br. 30/15) Ministarstvo poljoprivrede donijelo je novi Pravilnik o provedbi Mjere M07 "Temeljne usluge i obnova sela u ruralnim područjima", iz Programa ruralnog razvoja Republike Hrvatske za razdoblje 2014. – 2020.("Narodne novine", broj 71/16).

Na temelju članka 26. stavka 1. Pravilnika o provedbi Mjere M07 »Temeljne usluge i obnova sela u ruralnim područjima«, iz Programa ruralnog razvoja Republike

Hrvatske za razdoblje 2014. – 2020. („Narodne novine“, broj 71/16), Agencija za plaćanja u poljoprivredi, ribarstvu i ruralnom razvoju u narodnim objavila je Natječaj za provedbu podmjere 7.2. "Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije" – provedba tipa operacije 7.2.2. "Ulaganja u građenje nerazvrstanih cesta" ("Narodne novine", broj 100/16).

U prilogu II u točci 2. natječaja kao obavezna dokumentacija zahtjeva za potporu navodi se "Odluka predstavničkog tijela jedinice lokalne samouprave o suglasnosti za provedbu ulaganja na području jedinice lokalne samouprave koja mora sadržavati prilog "Opis projekta/operacije" u skladu s člankom 16. stavak 13. Pravilnika.

Pojašnjenje:

Odluka predstavničkog tijela jedinice lokalne samouprave mora biti potpisana i ovjerena te mora sadržavati prilog »Opis projekta/operacije«. Predložak priloga »Opis projekta/operacije»preuzima se sa stranice [www.apprrr.hr](http://www.apprrr.hr) – kartica »Ruralni razvoj/Mjera 7/ Podmjera 7.2.« unutar dokumenta »PREDLOSCI\_7.2.2.zip«. Prilog mora biti u cijelosti popunjen sukladno pripadajućim uputama i pojašnjenjima te učitan zajedno s Odlukom predstavničkog tijela JLS u AGRONET."

Suglasnost za provedbu projekta „Rekonstrukcija Šetališta Tina Ujevića“ od 22. 12. 2015. nije napravljena u onom obliku i obujmu koji propisuje Prilog II, točka 2. natječaja i nije prihvatljiv kao obavezni dokument zahtjeva za potporu. Potrebu za davanjem nove suglasnosti dodatno smo telefonski provjerili s djelatnicima Agencija za plaćanja u poljoprivredi, ribarstvu i ruralnom razvoju i dobili smo uputu da suglasnost treba biti u obliku koji je propisan Prilogom II Natječaja.